EkBass/fiwiki-20250220-pages-articles huggingface dataset:
Cynthia Gibb

Cynthia Gibb (s. 14. joulukuuta 1963 Bennington, Vermont, YhdysvallatCynthia Gibb Filmburg Viitattu 3.4.2012 ) on yhdysvaltalainen näyttelijä, joka on useimmiten esiintynyt draamasarjoissa ja elokuvissa. ==Ura== Gibbin esiintyi uransa alussa televisiosarjassa Search for Tomorrow vuosina 1981 ja 1983, kunnes teki ensimmäinen pääroolinsa elokuvassa Youngblood – lätkä veressä (1986). Gibb esiintyi sittemmin useissa elokuvissa päärooleissa, sekä vierailevissa rooleissa televisiosarjoissa. Vuonna 1986 hän esiintyi Modern Girls elokuvan pääosassa yhdessä Virginia Madsenin kanssa. Myöhemmin 1980-luvun lopulla ja alussa hän esiintyi rikoselokuvissa, kuten Viiltäjä Jack tulee takaisin yhdessä James Spaderin kanssa, sekä Jean-Claude Van Dammen Lupa tappaa elokuvassa. Vuonna 1997 Gibb teki myös ääniroolin animaatiosarjaan Teräsmies. ==Lähteet== Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1963 syntyneet Luokka:Elävät henkilöt
C418

Daniel Rosenfeld (s. 9. toukokuuta 1989), taiteilijanimeltään C418, on saksalainen muusikko. Hän on luonut indiepeli Minecraftin musiikit ja äänet. ==Diskografia== * 2007: BPS * 2008: The Whatever Directors Cut * 2008: Mixes * 2008: Sine * 2008: Circle * 2008: Zweitonegoismus * 2009: Bushes and Marshmellows * 2010: A Cobblers Tee Thug * 2010: Life Changing Moments Seem Minor In Pictures * 2011: Little Things * 2011: Minecraft - Volume Alpha * 2011: I Forgot Something, Didn't I * 2011: 72 Minutes of Fame * 2011: Seven Years of Server Data * 2012: Catacomb Snatch Soundtrack * 2012: The Driver - Savlonic C418 Remix * 2012: One * 2013: Minecraft - Volume Beta * 2014: 0x10c * 2015: 148 * 2016: 2 years of failure * 2017: Dief * 2018: Excursions ==Lähteet== ==Aiheesta muualla== * http://www.c418.org * http://www.c418.bandcamp.com Luokka:Saksalaiset säveltäjät Luokka:Elektronisen musiikin artistit Luokka:Videopelimuusikot Luokka:Vuonna 1989 syntyneet Luokka:Elävät henkilöt Luokka:Minecraft
Kurt Behrens

Kurt Edward Behrens (26. marraskuuta 1884 Magdeburg - 5\. helmikuuta 1928 Berliini) oli saksalainen uimahyppääjä ja olympiamitalisti. Hän edusti seuratasolla SCC Hellas Magdeburgia. Behrens osallistui Lontoon olympialaisissa 1908 kolmen metrin ponnahduslautakilpailuun, jossa hän voitti hopeaa. Hän sai samassa lajissa pronssia Tukholman kisoissa 1912. Behrens kilpaili tuolloin myös 10 metrin kerroshypyissä ja suorissa kerroshypyissä, mutta putosi molemmissa lajeissa karsinnassa. Hän työskenteli valmentajana New Yorkissa vuosina 1920 ja 1921. == Lähteet == Luokka:Saksalaiset uimahyppääjät Luokka:Saksalaiset olympiamitalistit Luokka:Vuonna 1884 syntyneet Luokka:Vuonna 1928 kuolleet
William Dickey

William Paul Dickey (13. lokakuuta 1883 - 17\. helmikuuta 1950) oli yhdysvaltalainen uimahyppääjä ja olympiavoittaja. Hänen seuransa oli newyorkilainen NYAC. Dickey voitti kultaa St. Louisin olympialaisissa 1904 pituussukelluksessa tuloksellaan 19,05 metriä. == Lähteet == * Dickeyn profiili sports-reference.com -sivustolla Luokka:Yhdysvaltalaiset uimahyppääjät Luokka:Yhdysvaltalaiset olympiavoittajat Luokka:Vuonna 1883 syntyneet Luokka:Vuonna 1950 kuolleet
Ali Koljonen

Ali Koljonen (s. 25. heinäkuuta 1988 Kuopio) on suomalainen jalkapalloilija, joka pelaa Tampere Unitedissa. Hän on pelipaikaltaan keskikenttäpelaaja. Koljonen on Kuopion Palloseuran kasvatti. Hän pelasi kasvattajaseurassaan Veikkausliigaa vuosina 2012 ja 2013. Koljonen kävi keväällä 2014 Ykkösessä pelaavan Ilveksen testissä, mutta jäi loukkaantumisen johdosta ilman sopimusta. Sittemmin hän pelasi Kuopion Vitosta kuopiolaisen Manhattan Projectin riveissä, josta siirtyi Ilveksen kakkosjoukkueeseen Tampereelle.Mprkuopio Ensimmäisen Veikkausliiga-ottelunsa Koljonen pelasi huhtikuussa 2012. Kaudella 2012 hän pelasi kaikkiaan kymmenen liigaottelua ja teki niissä yhden maalin. Ali ja hänen kaksoisveljensä Pele Koljonen ovat jalkapalloilija Atik Ismailin poikia. == Lähteet == Luokka:Suomalaiset jalkapalloilijat Luokka:Suomen tataarit Luokka:Vuonna 1988 syntyneet Luokka:Elävät henkilöt
Charles Campbell (kilpapurjehtija)

Charles Ralph Campbell (14. joulukuuta 1881 Newton Abbot - 19\. huhtikuuta 1948 Bembridge) oli brittiläinen kilpapurjehtija ja olympiavoittaja. Campbellin isä muutti Uuteen-Seelantiin 1800-luvulla, mutta Charles itse oli Englannista. Hän oli voittamassa 8mR-luokan kultaa Lontoon olympialaisissa 1908 ja opiskeli Eton Collegessa. Campbell taisteli ensimmäisessä maailmansodassa ja oli muun muassa kuninkaallisissa tankkijoukoissa. Hänen isoveljensä kuoli sodassa, ja kun hänen isänsä menehtyi vuonna 1919, hänestä tuli baronetti. == Lähteet == * Luokka:Brittiläiset kilpapurjehtijat Luokka:Brittiläiset olympiavoittajat Luokka:Baronetit Luokka:Vuonna 1881 syntyneet Luokka:Vuonna 1948 kuolleet
Charles Campbell

Charles Campbell voi viitata ainakin seuraaviin henkilöihin: * Charles Campbell, brittiläinen purjehtija * Charles Campbell, yhdysvaltalainen ääninäyttelijä * Charles Campbell, Yhdysvaltain armeijan kenraali * Charles H. Campbell, yhdysvaltalainen amerikkalaisen jalkapallon pelaaja, lakimies ja kansalaisaktiivi * Charles Muir Campbell, liikemies * Charles Rodman Campbell, murhaaja * Charles Campbell, kanadalainen soutaja * Charles Campbell, brittiläinen soutaja * Charles Campbell, skotlantilainen jalkapalloilija * Charles Gordon Campbell, australialainen kauppias * Charles James Campbell, skotlantilaissyntyinen kauppias ja poliitikko * Charles Thomas Campbell, yhdysvaltalainen sotilas
Charles Campbell (kanadalainen soutaja)

Charles Alfred Campbell (2. heinäkuuta 1914 Moose Jaw, Saskatchewan – 8. kesäkuuta 1963 Toronto) oli kanadalainen soutaja. Hän edusti seuratasolla torontolaista Argonaut Rowing Clubia. Campbell osallistui Berliinin olympialaisissa 1936 yksikkökilpailuun, jossa hän sijoittui neljänneksi. == Lähteet == * Luokka:Kanadalaiset soutajat Luokka:Vuonna 1914 syntyneet Luokka:Vuonna 1963 kuolleet
Kosto (televisiosarja)

Kosto (Revenge) on yhdysvaltalainen ABC:n tuottama draamasarja. Sarjan alussa siteerataan Kungfutsea: ”Ennen kuin lähdet kostoretkelle, kaiva kaksi hautaa.” Yhdysvalloissa 21. syyskuuta 2011 alkaneen sarjan pääosissa esiintyvät muun muassa Madeleine Stowe ja Emily VanCamp. Stowe ansaitsi roolistaan Golden Globe -ehdokkuuden vuonna 2012. Kosto oli ehdolla parhaan draamasarjan palkinnon saajaksi People's Choice -palkintogaalassa. Kosto on ohjelmapaikallaan ABC:n katsotuin televisiosarja Lostin pidettyä paikkaansa kanavan katsotuimpana yli neljä vuotta. Sarjaa alettiin esittää Suomessa 25. maaliskuuta 2012, jolloin sarjan avausjakso keräsi 578 000 katsojaa. Huhtikuussa 2015 ABC päätti, että sarja päättyy neljänteen kauteen, ja sarjan päätösjakso esitettiin 10. toukokuuta 2015. == Juoni == Emily Thorne (Emily VanCamp) saapuu Hamptonsiin kesäksi ja vuokraa talon Graysonin perheen naapurista. Pian kuitenkin paljastuu, että Emily on asunut Hamptonsissa aikaisemminkin, pienenä tyttönä. Todellisuudessa Emily on Amanda Clarke, jonka isä lavastettiin terroristiksi ja tuomittiin syyttömänä eliniäksi vankilaan. Amanda ei enää koskaan tavannut isäänsä, joka lopulta kuoli vankilassa. Nyt hän on palannut Hamptonsiin aikomuksenaan kostaa niille, jotka tekivät vääryyttä hänelle ja hänen isälleen. Listan kärjessä on Graysonin perheen matriarkka Victoria Grayson (Madeleine Stowe), jolla oli suhde Amandan isän kanssa ja joka lopulta petti tämän. Alkaessaan toteuttaa suunnitelmaansa Emily soluttautuu yläluokan seurapiireihin tuhotakseen ne, jotka aikanaan pettivät hänen isänsä. Mutta mitä pidemmälle suunnitelma etenee, sitä enemmän Emilyn tunteet tulevat tielle ja hän alkaa kyseenalaistaa motiivejaan ja tekojaan. == Näyttelijät == === Pääosissa === === Sivuosissa === == Lähteet == == Aiheesta muualla == * Virallinen sivusto * Hamptons Exposed * Kosto, MTV3.fi Luokka:2010-luvun yhdysvaltalaiset draamasarjat Luokka:Seulonnan keskeiset artikkelit Luokka:ABC:n televisio-ohjelmat
HMS Otter (1896)

HMS Otter oli Britannian kuninkaallisen laivaston Avon-luokan torpedovenehävittäjä. == Valmistus == Alus tilattiin vuosien 1895-1896 laivasto-ohjelmassa Vickersin telakalta Barrow-in-Furnessista, missä köli laskettiin 9. kesäkuuta 1896 telakkanumerolla 251. Alus laskettiin vesille 23. maaliskuuta 1896 ja valmistui maaliskuussa 1900.Lyon, David s. 70 == Palvelus == Vuonna 1900 alus siirrettiin Kiinan asemalle, jossa se oli uransa lopun. Alus myytiin 25. lokakuuta 1916 romutettavaksi Hongkongissa. == Lähteet == * * * * === Viitteet === Luokka:Avon-luokan hävittäjät Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Vincenzo Rimedio

Vincenzo Rimedio (s. 5. joulukuuta 1927) on italialainen roomalaiskatolinen piispa. Hänet vihittiin papiksi 22. heinäkuuta 1951 ja nimitettiin Nicastron hiippakunnan piispaksi 4. syyskuuta 1982. Piispaksi vihkiminen seurasi 28. lokakuuta. Pääkonsekraattorina toimi Domenico Tarcisio Cortese, jota avustivat Vincenzo De Chiara ja Giuseppe Agostino.Catholic-Hierarchy.org: Bishop Vincenzo Rimedio Nicastron hiippakunnan nimi vaihdettiin 30. syyskuuta 1986 Lamezia Termeksi.Catholic-Hierarchy.org: Diocese of Lamezia Terme Rimedio johti uudelleennimettyä hiippakuntaa, kunnes jäi eläkkeelle 24. tammikuuta 2004. == Lähteet == Luokka:Italialaiset piispat Luokka:Katoliset piispat Luokka:Vuonna 1927 syntyneet Luokka:Elävät henkilöt
HMS Crane

HMS Crane on ollut seitsemän Britannian Kuninkaallisen laivaston aluksen nimenä. * HMS Crane (1590), 24-tykkinen alus * HMS Crane (1777), kaljuuna * HMS Crane (1806), 4-tykkinen Cuckoo-luokan kuunari * HMS Crane (1809), Cruizer-luokan prikitakiloitu sluuppi * HMS Crane (1839), 6-tykkinen alus * HMS Crane (1896), Star-luokan torpedovenehävittäjä * HMS Crane (U23), Black Swan -luokan sluuppi
Piiloilijat

Piiloilijat (Creediidae) on lyhtyahvenkalojen lahkon kalaheimo. Piiloilijat ovat pieniä hiekkaan kaivautuvia kaloja, jotka elävät indopasifisen merialueen trooppisissa vesissä. ==Lajit ja anatomia== Piiloilijoiden heimoon kuuluu kahdeksan sukua ja 19 lajia, muiden muassa hietapiiloilija (Creedia partimsquamigera) ja hoikkapiiloilija (Creedia haswelli). Yleensä piiloilijat ovat vain 3-7 senttimetrin pituisia mutta pitkänomaisia kaloja. Selkäevä ja peräevä ovat pitkiä, rintaevät ovat kookkaat ja vatsaevät sijaitsevat lähellä toisiaan. Iho voi olla kokonaan suomujen peittämä, mutta toisilla lajeilla suomuja on vain kylkiviivan kohdalla. ==Levinneisyys== Piiloilijoita tavataan indopasifiselta merialueelta lämpimistä vesistä Afrikan rannikolta ja Punaiselta mereltä Havaijille ja Pääsiäissaarille ulottuvalta vyöhykkeeltä. Ne ovat pääasiassa matalien vesien kaloja ja elävät lähellä rannikkoa. Useat lajit elävät hiekkaan kaivautuneena. ==Lähteet== Luokka:Lyhtyahvenkalat
HMS Bicester (M36)

HMS Bicester (viirinumero M36) oli Britannian kuninkaallisen laivaston Hunt- luokan miinantorjunta-alus. == Valmistus == Alus tilattiin 14. joulukuuta 1982 Vosper Thornycroftilta. Se laskettiin vesille 4. kesäkuuta 1985 ja liitettiin laivastoon 1988.Gardiner, Robert s. 542 == Palvelus == Alus oli Persianlahdella 7. maaliskuuta 1991 alkaen.Watson et al 1991 s. 258 Alus poistettiin palveluksesta 2000 ja myytiin Kreikalle, joka liitti sen laivastoonsa nimellä Europa.Critchley 2001 s. 23 ==Lähteet== * * * === Viitteet === Luokka:Kuninkaallisen laivaston Hunt-luokan miinantorjunta- alukset Luokka:Yhdistyneen kuningaskunnan Persianlahden sodan sotalaivat
Tilastopaja

Tilastopaja on suomalainen yleisurheilun tietokanta. Sen tavoitteena on tarjota mahdollisimman laajasti ja systemaattisesti tietoa suomalaisista yleisurheilijoista ja heidän tekemistään tuloksista. Tietokantaa päivitetään monta kertaa päivässä. Vuoden 2015 alusta alkaen Tilastopajan pitkät tilastot ja urheilijasivut ovat olleet maksullisella puolella. Top20-tilastot sekä Suomen että maailman puolella ovat ilmaiset, samoin kaikki kotimaan tulosluettelot mm. kaikki SM-kilpailut vuodesta 1907 ovat ilmaisella puolella. Tilastopaja on perustettu 1993, internetiin se tuli vuonna 1997. Sen perustivat Juhani Jalava ja hänen poikansa Mirko Jalava. 2022 Tilastopaja tekee paitsi Suomen, myös Ruotsin, Tanskan ja Viron tilastot sekä on mukana monen muun maan tilastotyössä. == Lähteet == == Aiheesta muualla == * http://www.tilastopaja.fi/ Luokka:Suomen yleisurheilu Luokka:Tietokannat
HMS Berkeley (M40)

HMS Berkeley (viirinumero M40) on Britannian kuninkaallisen laivaston Hunt- luokan miinantorjunta-alus. == Valmistus == Alus tilattiin 1983 Vosper Thornycroftilta. Se laskettiin vesille 3. joulukuuta 1986 ja liitettiin laivastoon 1986.Gardiner, Robert s. 542 == Palvelus == Se poistettiin palveluksesta 2000. Seuraavana vuonna alus myytiin Kreikalle, joka liitti sen laivastoonsa nimellä Kallisto.Critchley 2001 s. 23 == Lähteet == * * === Viitteet === Luokka:Kuninkaallisen laivaston Hunt-luokan miinantorjunta- alukset
Abílio Rodas de Sousa Ribas

Abílio Rodas de Sousa Ribas (s. 2. tammikuuta 1931) on sãotomépríncipeläinen roomalaiskatolinen piispa. Hänet vihittiin spiritaanien papiksi 21. syyskuuta 1957 ja nimitettiin São Tomé ja Príncipen hiippakunnan piispaksi 3. joulukuuta 1984. Piispaksi vihkiminen seurasi 24. helmikuuta 1985. Pääkonsekraattorina toimi Alexandre do Nascimento, jota avustivat Fortunato Baldelli ja Manuel Franklin da Costa.Catholic-Hierarchy.org: Bishop Abílio Rodas de Sousa Ribas, C.S.Sp. Rodas de Sousa Ribas jäi eläkkeelle 1. joulukuuta 2006. == Lähteet == Luokka:Sãotomépríncipeläiset henkilöt Luokka:Katoliset piispat Luokka:Vuonna 1931 syntyneet Luokka:Elävät henkilöt
Benedito Roberto

Benedito Roberto (5. marraskuuta 1946 – 8. marraskuuta 2020) oli angolalainen roomalaiskatolinen piispa. Hänet vihittiin spiritaanien papiksi 18. lokakuuta 1981 ja nimitettiin Novo Redondon hiippakunnan piispaksi 15. joulukuuta 1995. Piispaksi vihkiminen seurasi 25. helmikuuta 1996. Pääkonsekraattorina toimi Félix del Blanco Prieto, jota avustivat Zacarias Kamwenho ja Abílio Rodas de Sousa Ribas.Catholic-Hierarchy.org: Bishop Benedito Roberto, C.S.Sp. == Lähteet == Luokka:Angolalaiset papit Luokka:Katoliset piispat Luokka:Vuonna 1946 syntyneet Luokka:Vuonna 2020 kuolleet
Salvatore Muratore

Salvatore Muratore (s. 28. joulukuuta 1946) on italialainen roomalaiskatolinen piispa. Hänet vihki papiksi Agrigenton hiippakuntaan paavi Paavali VI 17. toukokuuta 1970. Hänet nimitettiin Nicosian hiippakunnan piispaksi 22. tammikuuta 2009, ja piispaksi vihkiminen seurasi 25. maaliskuuta. Pääkonsekraattorina toimi Carmelo Ferraro, jota avustivat Luigi Bommarito ja Francesco Montenegro. Muratore asetettiin virkaansa 28. maaliskuuta.Catholic- Hierarchy.org: Bishop Salvatore Muratore == Lähteet == Luokka:Italialaiset piispat Luokka:Katoliset piispat Luokka:Vuonna 1946 syntyneet Luokka:Elävät henkilöt
Benedict Singh

Benedict Singh (2. joulukuuta 1927 – 12. syyskuuta 2018Bishop Benedict Ganesh Singh) oli guyanalainen roomalaiskatolinen piispa. Hänet vihittiin papiksi 7. joulukuuta 1954 ja nimitettiin Georgetownin hiippakunnan vihkipiispaksi sekä Arsennarian titulaaripiispaksi 16. tammikuuta 1971. Piispaksi vihkiminen seurasi 18. huhtikuuta. Pääkonsekraattorina toimi Richard Lester Guilly, jota avustivat Kenneth Roderick Turner ja Patrick Webster.Catholic-Hierarchy.org: Bishop Benedict Singh Singh sai 12. elokuuta 1972 nimityksen Georgetownin piispaksi, jona hän toimi, kunnes jäi eläkkeelle 10. marraskuuta 2003. == Lähteet == Luokka:Guyanalaiset henkilöt Luokka:Katoliset piispat Luokka:Vuonna 1927 syntyneet Luokka:Vuonna 2018 kuolleet
Guido Breña López

Guido Breña López (9. heinäkuuta 1931 – 9. heinäkuuta 2013) oli perulainen roomalaiskatolinen piispa. Hänet vihittiin dominikaanien papiksi 11. joulukuuta 1954 ja nimitettiin Ican hiippakunnan piispaksi 5. lokakuuta 1973. Piispaksi vihkiminen seurasi 25. marraskuuta. Pääkonsekraattorina toimi Juan Landázuri Ricketts, jota avustivat Alberto Maria Dettmann y Aragón ja Jesús Mateo Calderón Barrueto.Catholic-Hierarchy.org: Bishop Guido Breña López, O.P. Breña López jäi eläkkeelle 31. lokakuuta 2007. == Lähteet == Luokka:Perulaiset papit Luokka:Katoliset piispat Luokka:Dominikaanit Luokka:Vuonna 1931 syntyneet Luokka:Vuonna 2013 kuolleet
Jesus Valera

Jesus Yu Valera (18. joulukuuta 1927 – 23. helmikuuta 2018) oli filippiiniläinen roomalaiskatolinen piispa. Hänet vihittiin papiksi 17. maaliskuuta 1956 ja nimitettiin Zamboangan arkkihiippakunnan vihkipiispaksi sekä Tatiltin titulaaripiispaksi 28. maaliskuuta 1967. Piispaksi vihkiminen seurasi 30. huhtikuuta. Pääkonsekraattorina toimi Teopisto Valderrama Alberto, jota avustivat Mariano Gaviola y Garcés ja Julio Xavier Labayen.Catholic- Hierarchy.org: Bishop Jesus Y. Varela Valera sai 17. helmikuuta 1971 nimityksen Ozamisin ja 27. marraskuuta 1980 Sorsogonin piispaksi. Hän jäi eläkkeelle 16. huhtikuuta 2003. == Lähteet == Luokka:Filippiiniläiset papit Luokka:Katoliset piispat Luokka:Vuonna 1927 syntyneet Luokka:Vuonna 2018 kuolleet
Julio Xavier Labayen

Julio Xavier Labayen OCD (23. heinäkuuta 1926 Labayen – 27. huhtikuuta 2016) oli filippiiniläinen roomalaiskatolinen piispa. Hänet vihittiin papiksi 4. kesäkuuta 1955 ja nimitettiin Infantan prelaatiksi sekä Sinnuaran titulaaripiispaksi 26. heinäkuuta 1966. Piispaksi vihkiminen seurasi 8. syyskuuta. Pääkonsekraattorina toimi Rufino Jiao Santos, jota avustivat Alfredo Maria Obviar y Aranda ja Pedro Bantigue y Natividad.Catholic- Hierarchy.org: Bishop Julio Xavier Labayen Labayen erosi tehtävistään titulaaripiispana 18. helmikuuta 1978, mutta jatkoi toimintaansa prelaattina, kunnes jäi eläkkeelle 28. kesäkuuta 2003. == Lähteet == Luokka:Filippiiniläiset papit Luokka:Katoliset piispat Luokka:Vuonna 1926 syntyneet Luokka:Vuonna 2016 kuolleet
Antonio Nocerino

Antonio Nocerino (s. 9. huhtikuuta 1985 Napoli, Italia) on italialainen jalkapalloilija, pelipaikaltaan keskikenttäpelaaja. Hän on viimeksi edustanut Italian Serie B:ssä pelaavaa Beneventoa. Nocerino aloitti uransa Juventuksessa, jonka edustusjoukkueessa hän ei kuitenkaan debytoinut. Nocerino teki pääsarjadebyyttinsä Serie A:ssa kaudella 2005–2006 Messinan riveissä. Hän on pelannut tämän jälkeen pääsarjatasolla Juventuksessa ja Palermossa. Vuonna 2011 Nocerino siirtyi Milaniin. ==Seurajoukkueura== Nocerino aloitti jalkapalloilun viisivuotiaana isänsä valmentamassa paikallisessa joukkueessa. 13-vuotiaana hän siirtyi Juventuksen juniorijoukkueeseen. Hän ei pelannut edustusjoukkueessa yhtään ottelua ja siirtyi vuonna 2003 lainalle Avellinoon. Hän teki ammattilaisdebyyttinsä Avellinossa Serie B:ssä 11. syyskuuta 2003 Parmaa vastaan. Nocerino pelasi Serie B:tä myös Genoassa sekä lainoilla Catanzarossa ja Crotonessa. Vuonna 2006 Nocerino lainattiin Serie A:n Messina. Hän teki pääsarjadebyyttinsä 12. helmikuuta 2006 Sampdoriaa vastaan ja ensimmäisen maalinsa 7. toukokuuta 2006 Empolia vastaan. ==Lähteet== Luokka:Italialaiset jalkapalloilijat Luokka:Vuonna 1985 syntyneet Luokka:Elävät henkilöt
Arturo Mandin Bastes

Arturo Mandin Bastes (1. huhtikuuta 1944 Loboc – 20. lokakuuta 2024) on filippiiniläinen roomalaiskatolinen piispa. Hänet vihki Jumalan Sanan seuran papiksi paavi Paavali VI 28. marraskuuta 1970. Hänet nimitettiin Romblonin hiippakunnan piispaksi 3. heinäkuuta 1997, ja piispaksi vihkiminen seurasi 21. elokuuta. Pääkonsekraattorina toimi Ricardo Jamin Vidal, jota avustivat Miguel C. Cinches ja Leopoldo Sumaylo Tumulak. Bastes sai 25. heinäkuuta 2002 nimityksen Sorsogonin hiippakunnan koadjuuttoripiispaksi, ja 16. huhtikuuta 2003 hänestä tuli sen piispa. == Lähteet == Luokka:Filippiiniläiset papit Luokka:Katoliset piispat Luokka:Vuonna 1944 syntyneet Luokka:Vuonna 2024 kuolleet
Leopoldo Sumaylo Tumulak

thumb|Bishop Leopoldo S. Tumulak Leopoldo Sumaylo Tumulak (29. marraskuuta 1944 Santander, Cebu – 17. kesäkuuta 2017 San Juan, Metro Manila) oli filippiiniläinen roomalaiskatolinen piispa. Hänet vihittiin papiksi Cebun arkkihiippakuntaan 30. maaliskuuta 1971 ja nimitettiin sen vihkipiispaksi sekä Lesvin titulaaripiispaksi 12. tammikuuta 1987. Piispaksi vihkiminen seurasi 16. maaliskuuta. Pääkonsekraattorina toimi Ricardo Jamin Vidal, jota avustivat Manuel S. Salvador ja Angel N. Lagdameo.Catholic-Hierarchy.org: Bishop Leopoldo Sumaylo Tumulak Tumulak sai 28. marraskuuta 1992 nimityksen Tagbilaranin piispaksi ja 15. tammikuuta 2005 maansa sotilaspiispaksi. == Lähteet == Luokka:Filippiiniläiset papit Luokka:Katoliset piispat Luokka:Vuonna 1944 syntyneet Luokka:Vuonna 2017 kuolleet
Leonardo Yuzon Medroso

Leonardo Yuzon Medroso (s. 6. marraskuuta 1938) on filippiiniläinen roomalaiskatolinen piispa. Hänet vihittiin papiksi Palon hiippakuntaan 30. maaliskuuta 1963 ja nimitettiin Boronganin hiippakunnan piispaksi 18. joulukuuta 1986. Piispaksi vihkiminen seurasi 17. maaliskuuta 1987. Pääkonsekraattorina toimi Bruno Torpigliani, jota avustivat Godofredo Pedernal Pisig ja Nestor Celestial Cariño.Catholic-Hierarchy.org: Bishop Leonardo Yuzon Medroso Medroso sai 17. lokakuuta 2006 nimityksen Tagbilaranin piispaksi, jonka virkaan hänet asetettiin 14. joulukuuta. == Lähteet == Luokka:Filippiiniläiset papit Luokka:Katoliset piispat Luokka:Vuonna 1938 syntyneet Luokka:Elävät henkilöt
Nestor Celestial Cariño

Nestor Celestial Cariño (s. 8. syyskuuta 1938) on filippiiniläinen roomalaiskatolinen piispa. Hänet vihittiin papiksi Legazpin hiippakuntaan 31. joulukuuta 1961 ja nimitettiin sen vihkipiispaksi sekä Thibiucan titulaaripiispaksi 9. maaliskuuta 1978. Piispaksi vihkiminen seurasi 31. toukokuuta. Pääkonsekraattorina toimi Bruno Torpigliani, jota avustivat Teopisto Valderrama Alberto ja Flaviano Ariola.Catholic-Hierarchy.org: Bishop Nestor Celestial Cariño 12\. elokuuta 1980 Cariño sai nimityksen Boronganin piispaksi, jona hän toimi, kunnes erosi tehtävistään 31. tammikuuta 1986. 11\. kesäkuuta 2003 Cariño nimitettiin Daetin hiippakunnan vihkipiispaksi ja Achollan titulaaripiispaksi. 1. huhtikuuta 2005 hän sai nimityksen Legazpin piispaksi; hän erosi tehtävistään 7. marraskuuta 2007. == Lähteet == Luokka:Filippiiniläiset papit Luokka:Katoliset piispat Luokka:Vuonna 1938 syntyneet Luokka:Elävät henkilöt
Francesco Sgalambro

Francesco Sgalambro (16. huhtikuuta 1934 Lentini – 11. elokuuta 2016 Messina) oli italialainen roomalaiskatolinen piispa. Hänet vihittiin papiksi 22. syyskuuta 1957 ja nimitettiin Messinan arkkihiippakunnan vihkipiispaksi sekä Minturnaen titulaaripiispaksi 22. helmikuuta 1986. Piispaksi vihkiminen seurasi 5. huhtikuuta. Pääkonsekraattorina toimi Salvatore Pappalardo, jota avustivat Ignazio Cannavò ja Carmelo Canzonieri.Catholic-Hierarchy.org: Bishop Francesco Sgalambro 30\. syyskuuta 1986 Messinan arkkihiippakunta yhdistyi Liparin hiippakunnan ja Santa Lucia del Melan alueprelatuurin kanssa. Sen nimeksi tuli Messina-Lipari-Santa Lucia del Melan arkkihiippakunta.Catholic- Hierarchy.org: Archdiocese of Messina-Lipari-Santa Lucia del Mela Sgalambro jatkoi toimintaansa sen vihkipiispana, kunnes sai 18. maaliskuuta 2000 nimityksen Cefalùn piispaksi. Sgalambro jäi eläkkeelle 17. syyskuuta 2009. == Lähteet == Luokka:Italialaiset piispat Luokka:Katoliset piispat Luokka:Vuonna 1934 syntyneet Luokka:Vuonna 2016 kuolleet
Leonard James Olivier

Leonard James Olivier (12. lokakuuta 1923 Lake Charles, Louisiana – 19. marraskuuta 2014) oli yhdysvaltalainen roomalaiskatolinen piispa. Hänet vihittiin Jumalan Sanan seuran papiksi 29. kesäkuuta 1951 ja nimitettiin Washingtonin arkkihiippakunnan vihkipiispaksi sekä Legian titulaaripiispaksi 10. marraskuuta 1988. Piispaksi vihkiminen seurasi 20. joulukuuta. Pääkonsekraattorina toimi James Aloysius Hickey, jota avustivat Eugene Antonio Marino ja Alvaro Corrada del Rio.Catholic-Hierarchy.org: Bishop Leonard James Olivier, S.V.D. Olivier jäi eläkkeelle 18. toukokuuta 2004. == Lähteet == Luokka:Yhdysvaltalaiset katoliset piispat Luokka:Vuonna 1923 syntyneet Luokka:Vuonna 2014 kuolleet
Määränpäänä tähdet (kirja)

Määränpäänä tähdet (The Stars My Destination tai Tiger! Tiger!) on Alfred Besterin vuonna 1956 kirjoittama science fiction -romaani. Kirjoittaja sai idean aiheeseen luettuaan toisen maailmansodan aikana haaksirikkoutuneesta merimiehestä nimeltä Poon Lim, joka ajelehti Tyynellä valtamerellä ennätykselliset 133 päivää, koska ohikulkeneet laivat eivät uskaltaneet pysähtyä pelastustoimiin, peläten mahdollista sukellusvenehyökkäystä. Tuosta kasvoi tarina avaruuteen haaksirikkoutuneesta Gully Foylesta, joka haluaa kostaa ohi lentäneelle alukselle hänen hylkäämisensä avaruusaluksen hylkyyn. Määränpäänä tähdet jäi Besterin viimeiseksi kirjaksi 19 vuoteen. Määränpäänä tähdet ennakoi myöhempää kyberpunkkia. Sen universumissa megakorporaatiot ovat yhtä voimakkaita kuin valtiot, joskus voimakkaampiakin. Aurinkokunta on jakautunut kahteen sotivaan leiriin, sisä- ja ulkoplaneettoihin. Teleportaatio kuuluu ihmisten jokapäiväiseen elämään, ja kirjan alussa kerrotaankin kuinka tiedemies nimeltä Jaunte keksii sen ja kuinka teleportaatio nimetään hänen mukaansa "jauntaukseksi". Ainoa hankaluus on että ihminen voi jauntata vain paikkoihin joissa on jo käynyt, eikä avaruudessa voi jauntata - huolimatta lukuisista (epäonnistuneista) yrittäjistä. Telepaatit ovat harvinaisia, mutta olemassa olevia ihmisiä, heitä on vain puoli tusinaa koko aurinkokunnassa. Yksi päähenkilö voi lähettää ajatuksiaan, muttei vastaanottaa. Kirjaa on kuvattu Dumas'n Monte-Criston kreivin scifi-sovitukseksi. Päähenkilö Gully Foyle on kirjan alussa "täydellisesti epäonnistunut yksilö", jolla olisi kyllä potentiaalia, muttei lainkaan motivaatiota. Hän huomaa olevansa 170 päivää avaruusaluksen hylyssä, kuolemassa hitaasti, mutta yhä elossa. Aina hapen ollessa lopussa hän joutuu poistumaan suojapaikastaan etsimään uutta happipulloa ja ruokaa ilman mitään varmuutta onnistumisesta. Kaikki muuttuu kun ohikulkeva alus huomaa hänet, mutta jättää hänet jälkeensä, silloin hän päättää pelastaa itsensä kostaakseen alukselle. Luokka:Yhdysvaltalaiset tieteisromaanit Luokka:Vuoden 1956 kirjat
Derick Thomson

Derick S. Thomson, (5. elokuuta 1921 – 21. maaliskuuta 2012) oli skotlantilainen runoilija, kustantaja, leksikografi, professori ja kirjailija. Hän oli suorittanut yliopillisia tutkintoja, MA, BA, tohtori ja hän oli FRSE, FBA. Hän oli alun perin kotoisin Lewisin saarelta, mutta asui suuren osan elämäänsä Glasgowissa, jossa hän oli kelttiläisen kulttuurin professori Glasgow'n yliopistossa 1963–1991. Hän perusti kustannusyhtiön Gairm ja saman nimisen aikakauslehden, joka oli pitkäaikaisin iirinkielinen lehti. Se ilmestyi hänen toimittamanaan yli viisikymmentä vuotta. Lehti on myöhemmin lakkautettu, ja sen tilalle on perustettu Gath. Hän oli Scottish Poetry Libraryn kunniapuheenjohtaja ja Fellow of the Royal Society of Edinburgh ja British Academyn jäsen. Kesäkuussa 2007 hän vastaanotti Glasgow'n yliopiston myöntämän arvonimen. ==Aiheesta muualla== *Scottish Poetry Library entry *BBC Bio - Làrach nam Bàrd has a picture *Audio clip: obituary and tributes to Thomson Luokka:Skotlantilaiset runoilijat
Joseph Lawson Howze

Joseph Lawson E. Howze (30. elokuuta 1923 – 9. tammikuuta 2019) oli yhdysvaltalainen roomalaiskatolinen piispa. Hänet vihittiin papiksi 7. toukokuuta 1959 ja nimitettiin Natchez-Jacksonin hiippakunnan vihkipiispaksi sekä Maxitan titulaaripiispaksi 8. marraskuuta 1972. Piispaksi vihkiminen seurasi 28. tammikuuta 1973. Pääkonsekraattorina toimi Luigi Raimondi, jota avustivat Harold Robert Perry ja Joseph Bernard Brunini. Howze sai 8. maaliskuuta 1977 nimityksen Biloxin piispaksi, joksi hänet asetettiin 6. kesäkuuta. Hän jäi eläkkeelle 15. toukokuuta 2001. == Lähteet == Luokka:Yhdysvaltalaiset katoliset piispat Luokka:Vuonna 1923 syntyneet Luokka:Vuonna 2019 kuolleet
William Russell Houck

William Russell Houck (26. kesäkuuta 1926 Mobile, Alabama – 9. maaliskuuta 2016 Jackson, Mississippi) oli yhdysvaltalainen roomalaiskatolinen piispa. Hänet vihittiin papiksi Mobilen hiippakuntaan 19. toukokuuta 1951 ja nimitettiin Jacksonin hiippakunnan vihkipiispaksi sekä Alexanumin titulaaripiispaksi 28. maaliskuuta 1979. Piispaksi vihkiminen seurasi 27. toukokuuta. Pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo.Catholic- Hierarchy.org: Bishop William Russell Houck 11\. huhtikuuta 1984 Houck sai nimityksen Jacksonin piispaksi, jonka virkaan hänet asetettiin 5. kesäkuuta. Hän jäi eläkkeelle 3. tammikuuta 2003. == Lähteet == Luokka:Yhdysvaltalaiset katoliset piispat Luokka:Vuonna 1926 syntyneet Luokka:Vuonna 2016 kuolleet
Jerzy Kaczmarek

Jerzy Mieczysław Kaczmarek (s. 8. tammikuuta 1948) on puolalainen entinen miekkailija. Hän kilpaili vuoden 1972 kesäolympialaisissa Münchenissä ja oli siellä mukana voittamassa kultaa floretin joukkuekilpailussa.Jerzy Kaczmarek Biography and Olympic Results | Olympics at Sports-Reference.com == Lähteet == Luokka:Puolalaiset miekkailijat Luokka:Puolalaiset olympiavoittajat Luokka:Vuonna 1948 syntyneet Luokka:Elävät henkilöt
Lech Koziejowski

Lech Koziejowski (s. 3. huhtikuuta 1949 Varsova) on puolalainen entinen miekkailija. Hän oli mukana floretin joukkuekilpailussa voittamassa ensin kultaa kesäolympialaisissa 1972 Münchenissä ja sitten saamassa pronssia kesäolympialaisissa 1980 Moskovassa. Hän osallistui myös kesäolympialaisiin 1976 Montrealissa. Jokaisella kerralla hän kilpaili myös floretin yksilökilpailussa.Lech Koziejowski Biography and Olympic Results | Olympics at Sports-Reference.com == Lähteet == Luokka:Puolalaiset miekkailijat Luokka:Puolalaiset olympiavoittajat Luokka:Vuonna 1949 syntyneet Luokka:Elävät henkilöt
Bernard Talvard

Bernard Gérard Talvard (s. 8. lokakuuta 1947) on ranskalainen entinen miekkailija. Hän sai pronssia floretin joukkuekilpailussa kesäolympialaisissa 1972 ja sitten sekä sen yksilö- että joukkuekilpailuissa kesäolympialaisissa 1976.Bernard Talvard Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiamitalistit Luokka:Vuonna 1947 syntyneet Luokka:Elävät henkilöt
François Suchanecki

François Suchanecki (s. 23. joulukuuta 1949) on sveitsiläinen entinen miekkailija. Hän sai hopeaa kalvan joukkuekilpailussa kesäolympialaisissa 1972 Münchenissä. Kesäolympialaisissa 1976 Montrealissa hän sai siinä toistamiseen mitalin, pronssia, ja sijoittui lisäksi sen yksilökilpailussa 22. sijalle.François Suchanecki Biography and Olympic Results | Olympics at Sports-Reference.com Los Angelesin kesäolympialaisissa 1984 Suchanecki kilpaili kalvan joukkuekilpailussa jääden yhdeksännelle sijalle. == Lähteet == Luokka:Sveitsiläiset miekkailijat Luokka:Sveitsiläiset olympiamitalistit Luokka:Vuonna 1949 syntyneet Luokka:Elävät henkilöt
Cesare Salvadori

Cesare Salvadori (22. syyskuuta 1941 Torino – 8. elokuuta 2021 Torino) oli italialainen miekkailija ja olympiavoittaja. Salvadori voitti säilän joukkuekilpailussa olympiakultaa Münchenissä 1972 ja olympiahopeaa Tokiossa 1964 sekä Méxicossa 1968. MM-kilpailuista hän saavutti säilän joukkuekilpailussa hopeaa vuonna 1965 ja pronssia vuosina 1971 ja 1973. Salvadori kuoli 79-vuotiaana Torinossa 8. elokuuta 2021.Cesare Salvadori, è morto a 79 anni la leggenda della scherma italiana Olympedia == Lähteet == * === Viitteet === == Aiheesta muualla == * Luokka:Italialaiset miekkailijat Luokka:Italialaiset olympiavoittajat Luokka:Vuonna 1941 syntyneet Luokka:Vuonna 2021 kuolleet
Rolando Rigoli

Rolando Rigoli (s. 3. lokakuuta 1940 Livorno) on italialainen entinen miekkailija. Hän oli mukana saamassa säilän joukkuekilpailussa ensin hopeaa kesäolympialaisissa 1968 Méxicossa ja sitten voittamassa kultaa kesäolympialaisissa 1972 Münchenissä.Rolando Rigoli Biography and Olympic Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiavoittajat Luokka:Vuonna 1940 syntyneet Luokka:Elävät henkilöt
Cirilo R. Almario

Cirilo R. Almario (11. tammikuuta 1931 Caridad – 14. lokakuuta 2016 Malolos) oli filippiiniläinen roomalaiskatolinen piispa. Hänet vihittiin papiksi 30. marraskuuta 1956 ja nimitettiin Malolosin hiippakunnan koadjuuttoripiispaksi sekä Zaban titulaaripiispaksi 22. elokuuta 1973. Piispaksi vihkiminen seurasi 18. lokakuuta. Pääkonsekraattorina toimi Bruno Torpigliani, jota avustivat Ricardo Jamin Vidal ja Rafael Montiano Lim.Catholic-Hierarchy.org: Bishop Cirilo R. Almario Almariosta tuli 15. joulukuuta 1977 Malolosin piispa, jona hän toimi, kunnes erosi tehtävistään 20. tammikuuta 1996. == Lähteet == Luokka:Filippiiniläiset papit Luokka:Katoliset piispat Luokka:Vuonna 1931 syntyneet Luokka:Vuonna 2016 kuolleet
Tero Kaukomaa

Tero Kaukomaa (s. 1960) on suomalainen elokuvatuottaja. Kaukomaa opiskeli liiketaloutta ja markkinointia Helsingin kauppakorkeakoulussa, josta hän valmistui 1987. Tuotettuaan satoja mainoksia ja joitakin musiikkivideoita Elohopea Filmissä (1989–1991) Kaukomaa siirtyi lyhytelokuvien ja myöhemmin myös kokoillan elokuvien pariin. 1997 hän perusti tuotantoyhtiö Blind Spot Picturesin, jonka omistajana toimi vuosina 2001–2007 myös Petri Jokiranta. Kaukomaa kuuluu niihin harvalukuisiin suomalaisiin elokuvatuottajiin, jotka ovat viime vuosina suunnanneet tuottamiaan elokuvia ulkomaanmarkkinoille. Kaukomaan tuottama Iron Sky -elokuva myytiin ympäri maailmaa. Iron Sky -elokuvalle julkaistiin jatko-osa Iron Sky: The Coming Race vuonna 2019. Iron Sky elokuvien tuotantoyhtiö Iron Sky Universe Oy:stä jätettiin konkurssihakemus lokakuussa 2020 maksuvaikeuksien takia. Kaukomaa on tuotantoyhtiön hallituksen puheenjohtaja. ==Valikoitu filmografia== ===Tuottajana=== *Balls: Crazy Rhythm (1990) *Aapo (1994) *Pelon maantiede (1999) *Rakastin epätoivoista naista (1999) *Cyclomania (2001) *Eila (2003) *Lapsia ja aikuisia (2004) *Jadesoturi (2006) *Miehen työ (2007) *Sauna (2008) *Putoavia enkeleitä (2008) *Iron Sky (2012) *8-pallo (2013) *Iron Sky: The Coming Race (2019) ==Palkinnot== * Suomen elokuvatuottajien keskusliiton Vuoden elokuvatuottaja -palkinto yhdessä tuottaja Petri Jokirannan kanssa elokuvista Jadesoturi ja Miehen työ (2007). * Suomen elokuvatuottajien keskusliiton Vuoden elokuvatuottaja -palkinto elokuvasta Iron Sky (2012) * Elokuva- ja tv-alan vientipalkinto Hulda elokuvasta Iron Sky (2013). ==Lähteet== ==Aiheesta muualla== * * Luokka:Suomalaiset elokuvatuottajat Luokka:Vuonna 1960 syntyneet Luokka:Elävät henkilöt
Brasílian televisiotorni

thumb|200px|Brasílian televisiotorni Brasílian televisiotorni () on televisiotorni Brasílian kaupungissa Brasiliassa. Televisiotornin rakentaminen aloitettiin vuonna 1965 ja rakentaminen päättyi vuonna 1967. Televisiotorni on 224 metriä korkea. Televisiotornin suunnitteli brasilialainen arkkitehti Lucio Costa.Brasílian televisiotorni toimii radio- ja televisiotornina ja samalla myös näköalatornina. Luokka:Televisiotornit Luokka:Brasilian rakennukset ja rakennelmat
The Qube (Detroit)

The Qube (aikaisemmin Chase Tower) on tornitalo Detroitin kaupungissa Michiganin osavaltiossa Yhdysvalloissa. Rakennus valmistui vuonna 1959 ja edustaa modernia arkkutehtuuria. Chase Tower on rakennettu samaan paikkaan, jossa sijaitsi aikoinaan Detroitin ensimmäinen pilvenpiirtäjä. Rakennuksen suunnitteli saksalainen arkkitehti Albert Kahn. Sen aikaisempia nimiä ovat olleet muun muassa Bank One Center, National Bank of Detroit Building ja Bank One Building. Huhtikuussa 2011 Quicken Loans -niminen yhtiö osti Chase Towerin ja aikoo hyödyntää käytettävissä olevan tilan vähittäiskaupaan. Luokka:Detroitin rakennukset ja rakennelmat Luokka:National Register of Historic Places Luokka:Yhdysvaltain pilvenpiirtäjät
Rugbyn naisten SM-sarja

Rugbyn naisten SM-sarja on naisten rugbyn korkein sarjataso Suomessa. Sen järjestää Suomen rugbyliitto. Sarjaa on pelattu vuodesta 2007 lähtien. Vuonna 2006 pelattiin ensimmäinen naisten kilpailu Suomessa nimellä Suomen Cup. Vuoden 2012 Rugbyn naisten SM-sarjassa oli viisi joukkuetta, jotka pelasivat kaksinkertaisen sarjan. Neljä parasta joukkuetta pääsi välieriin, joiden voittajat kohtasivat Jyväskylässä 29. syyskuuta pelattavassa loppuottelussa. Vuoden 2013 Rugbyn naisten SM-sarjassa oli kuusi joukkuetta, jotka pelasivat kaksinkertaisen sarjan. Runkosarjan voittaja pääsi suoraan loppuotteluun, joka pelattiin Töölön pallokentällä 5. lokakuuta. == Rugbyn SM-sarjan joukkueet vuonna 2024 == Joukkue Kaupunki Kotikenttä Perustettu Helsinki RC Helsinki Myllypuron liikuntapuisto 1999 Jyväskylä RC Jyväskylä Palokan liikuntapuisto 2000 Saimaa Sharks Lappeenranta Harapaisen kenttä 2016 Tampere RC Tampere Raholan urheilukenttä 2001 Turku Swans Turku Impivaaran jalkapallokenttä 2002 Warriors/Linna Helsinki Myllypuron liikuntapuisto 2002 == Naisten Suomen mestarit == * 2006 – Jyväskylä RC * 2007 – Jyväskylä RC * 2008 – Jyväskylä RC * 2009 – Helsinki RUFC/Warriors RC Fuusio * 2010 – Jyväskylä RC * 2011 – Warriors RC * 2012 – Warriors RC * 2013 – Jyväskylä RC * 2014 – Warriors RC * 2015 – Helsinki RC * 2016 – Helsinki RC * 2017 – Tampere RC * 2018 – Jyväskylä RC * 2019 – Helsinki RC * 2020 – Tampere RC * 2021 – Tampere RC * 2022 – Helsinki RC == Lähteet == *Suomen rugbyliitto *Jyväskylä Rugby Club *Turku Rugby Swans *Warriors Rugby Club === Viitteet === Luokka:Rugby union -kilpailut Luokka:Suomen palloilusarjat Naisten SM-sarja
Funck

Funck on ollut muun muassa seuraavien henkilöiden sukunimi: * Gustaf Funck (1670–1736), ruosalainen vapaaherra ja Turun hovioikeuden presidentti * Thomas Funck (1919–2020), ruotsalainen vapaaherra, lastenkirjailija, radiopersoona ja ääninäyttelijä. == Katso myös == * Funk (täsmennyssivu)
Frick

Frick voi tarkoittaa seuraavia: == Henkilöitä == * Alexander Frick (1910–1991), Liechtensteinin pääministeri 1945–1962 * Gottlob Frick (1906–1994), saksalainen oopperalaulaja * Henry Clay Frick (1849–1919), yhdysvaltalainen liikemies * Jim Frick (1951–2020), ruotsalainen hevosurheilija * Lukas Frick (s. 1994), sveitsiläinen jääkiekkoilija * Matti Henrik (Heikki) Frick (1931–2013), suomalainen lääkäri, professori * Mario Frick (s. 1974), liechtensteinilainen jalkapalloilija * Mario Frick (s. 1965), Liechtensteinin pääministeri 1993–2001 * Martti Frick (1916–1994), suomalainen eversti * Noah Frick (s. 2001), liechtensteinilainen jalkapalloilija * Stephen Frick (s. 1964), yhdysvaltalainen astronautti * Wilhelm Frick (1877–1946), saksalainen natsijohtaja * Yanik Frick (s. 1998), liechtensteinilainen jalkapalloilija == Muita merkityksiä == * Frick, kunta Sveitsissä * The Frick Collection, taidemuseo New Yorkissa
Richard Descoings

Richard Descoings (23. kesäkuuta 1958 – 3. huhtikuuta 2012Kuuluisa ranskalaistutkija löytyi kuolleena New Yorkissa, Yle.fi/Uutiset, viitattu 4.4.2012) oli virkamies, joka toimi ranskalaisen politiikantutkimuslaitoksen Institut d'Études Politiques de Paris’n johtajana sekä poliittisen tieteen säätiön Fondation Nationale des Sciences Politiquesin (FNSP) hallintojohtajana. Näistä tiedeyhteisöistä käytetään yhteisnimitystä Sciences Po; ne ovat Euroopan arvostetuimpia yhteiskuntatieteiden tutkimus- ja opetuslaitoksia. Descoings oli myös Conseil d'État’n (Ranskan valtioneuvoston) jäsen. Descoings kuoli epäselvissä oloissa hotellihuoneessa Manhattanilla, New Yorkissa. ==Lähteet== Luokka:Ranskalaiset tieteilijät Luokka:Vuonna 1958 syntyneet Luokka:Vuonna 2012 kuolleet
Lindell

Lindell on muun muassa seuraavien henkilöiden sukunimi: * August Lindell (1880–1933), suomalainen toimittaja ja sosiaalidemokraattinen poliitikko * Aulis Lindell (s. 1935), suomalainen juristi ja yritysjohtaja, kauppaneuvos * Esa Lindell (s. 1994), suomalainen jääkiekkoilija * H. J. Lindell (1843–1913), suomalainen neulamestari * Heidi Lindell (s. 1982), suomalainen pituushyppääjä * Herman Lindell (1851–1926), suomalainen kauppias, yrittäjä ja yritysjohtaja * Ismo Lindell (s. 1939), suomalainen sähkötekniikan professori * Jessica Lindell-Vikarby (s. 1984), ruotsalainen alppihiihtäjä * Johanna Lindell (s. 1972), suomalainen jalkapallomaalivahti * Jorma Lindell (1924–1995), suomalainen pikajuoksija * Lauri Lindell (1929–1987), suomalainen yrittäjä ja yritysjohtaja, kauppaneuvos * Leo Lindell (1897–1936), suomalainen radioamatööri ja radiotoiminnan pioneeri * Markku Lindell (s. 1961), suomalainen koripalloilija * Oliver Lindell (s. 1998), suomalainen golfaaja * Sebastian Lindell, oik. Timo Liukkonen, suomalainen rikoskirjailija * Tommi Lindell (s. 1966), suomalainen säveltäjä, sanoittaja ja musiikkituottaja * Unni Lindell (s. 1957), norjalainen kirjailija == Etunimenä == * Lindell Holmes (s. 1957), yhdysvaltalainen nyrkkeilijä
Hanna Hakko

Hanna Hakko (s. 8. maaliskuuta 1988 Lappeenranta) on suomalainen poliitikko ja ympäristöasiantuntija. == Ura == Hakko oli toinen Vihreiden nuorten ja opiskelijoiden liiton vuoden 2012 puheenjohtajista. Kunnallisvaaleissa 2012 hänet valittiin Tampereen kaupunginvaltuustoon 354 äänellä. Kaudella 2013–2016 hän oli yhdyskuntalautakunnan varajäsen ja sen ympäristö- ja rakennusjaoston jäsen. Hän on ollut myös Pirkanmaan maakuntavaltuuston varajäsen. Hakko oli ehdolla myös eduskuntavaaleissa 2011 ja sai 800 ääntä. Hakko toimi vihreiden puoluevaltuuskunnan jäsenenä 2011–2013.Vihreiden verkkosivu - Puoluevaltuuskunta 2011-2013 Heinäkuussa 2012 Hakko herätti huomiota blogikirjoituksellaan, jossa pohdittiin insestin ja eläimiinsekaantumisen hyväksymistä ja suojaikärajojen poistoa.Riita repesi sisarusten välisestä seksistä – ”Mitä helvettiä? Uusi Suomi 31.7.2012Periaatteiden ja tarpeiden seksipolitiikkaa Hanna Hakko. 30.7.2012 Hakko on opiskellut ympäristöpolitiikkaa Tampereen yliopistossa ja on hallintotieteiden maisteri. Hakko on työskennellyt useissa ympäristöjärjestöistä, joista viimeisimpänä Greenpeace Japanin ja Suomen osastoissa. Aiemmin hän on työskennellyt Maan ystävien Polttava kysymys -kampanjan koordinaattorina, Suomen luonnonsuojeluliiton suojeluasiantuntijana ja Suomen ympäristökeskuksessa. Aiemmin hän on työskennellyt Maan ystävien Polttava kysymys -kampanjan koordinaattorina, Suomen luonnonsuojeluliiton suojeluasiantuntijana ja Suomen ympäristökeskuksessa. == Lähteet == Luokka:Suomalaiset ympäristöaktivistit Luokka:Tampereen kaupunginvaltuutetut Luokka:Vihreiden nuorten puheenjohtajat Luokka:Vuonna 1988 syntyneet Luokka:Elävät henkilöt
EGP

EGP tarkoittaa seuraavia asioita: * Euroopan vihreä puolue (EGP), Euroopan laajuinen vihreiden puolueiden yhteistyöpuolue * EGP, Egyptin punnan ISO 417 -koodi * EGP-satelliitti, Experimental Geodetic Payload, japanilainen geodeettinen tutkimussatelliitti * Exterior Gateway Protocol, Internetin reititysprotokolla * EGP-painatus, Expanded Gamut Printing (laajennetun väriavaruuden painatus), painomenetelmä
Riva

Riva voi viitata muun muassa seuraaviin: * Riva, paikkakunta Marylandissa Yhdysvalloissa * Riva, kylä Istanbulin lähistöllä Turkissa * Riva, jugoslavialainen popyhtye * Ríva, saari Gérakaksenlahdessa Peloponnesoksen itärannikolla Kreikassa * Riva!, Deep Turtlen tupla-EP vuodelta 1994 * Riva del Garda, kaupunki Gardajärven rannalla Pohjois-Italiassa * Riva presso Chieri, kunta Italiassa Piemonten alueella olevassa Torinon metropolikaupungissa * Riva Valdobbia, kunta Pohjois-Italiassa Vercellin maakunnassa Piemonten alueella * Lada Riva, automalli * Riva Records, brittiläinen levy-yhtiö * sukunimenä: ** Emmanuelle Riva (1927–2017), ranskalainen näyttelijä ** Luigi Riva (1944–2024), italialainen jalkapalloilija ** Oreste Riva (1860–1936), italialainen säveltäjä ** Vicente Riva Palacio (1832–1896), meksikolainen kenraali Luokka:Luettelot henkilöistä sukunimen mukaan
Days (kappale)

Days on Ray Daviesin kirjoittama ja The Kinks -yhtyeen esittämä kappale, joka julkaistiin The Kinks Are the Village Green Preservation Society -albumin Manner-Euroopan-painoksella 1968. Se ilmestyi myös singlenä, jolloin se nousi yhtyeen kotimaassa Britanniassa sijalle kaksitoista. Yhdysvalloissa se ei saavuttanut listasijoitusta. == Laulun synty == ”Daysista” on muodostunut yksi The Kinksin ikimuistoisimmista singleistä. Kappaleen kirjoittaja, laulaja- kitaristi Ray Davies pyrki sisällyttämään kappaleen tunnelman heti sen ensimmäiseen lauseeseen; ”Thank you for the days” () Daviesin mukaan nuoruudessa on hienoa se, että ihmisellä on silloin sisäänrakennettu kyky ilmaista itseään luonnollisesti vain muutamalla sanalla.The Kinks: The Singles Collection -albumin kansilehti (Sanctuary SMRCD024) Kappaletta on pidetty esimerkkinä Daviesin kyvystä tehdä kaupallinen laulu, joka ei kuitenkaan edusta aikansa valtavirtamusiikkia. Laulun sanoitus käsittelee nuoruuden rakkautta nostalgiseen, mutta katkeransuolaiseen sävyyn.The Kinks: Picture Book -boksin kirjanen, kirjoittanut Peter Doggett ”Days” äänitettiin Pye Studiosin kakkosstudiossa 3. ja 27. toukokuuta 1968. Ray Daviesin vaatimuksesta sessiomuusikko Nicky Hopkins imitoi mellotronillaan jousisoittimia, jotka eivät olisi kuitenkaan liikaa esillä. == Julkaisu ja vastaanotto == ”Daysin” julkaisi Britanniassa Pye Records 28. kesäkuuta 1968 B-puolenaan jo vuonna 1966 äänitetty ”She’s Got Everything”. Record Retailer -listalle ”Days” nousi 20. heinäkuuta ja parhaimman sijoituksensa, kahdestoista, se saavutti 17. elokuuta. Kaikkiaan single pysyi listalla kymmenen viikkoa. Kappale ylsi top 10:n tuntumaan myös Melody Makerin ja New Musical Expressin listoilla. Yhdysvalloissa single ilmestyi 24. heinäkuuta Reprise Recordsin julkaisemana. Yhdysvalloissa single ei saavuttanut listasijoitusta. Sen sijaan Alankomaissa (6.), Uudessa-Seelannissa (11.), Irlannissa (16.), Belgiassa (17.) ja Länsi-Saksassa (28.) se ylsi listalle. Kappaleen stereoversio julkaistiin vuoden 1968 syksyllä The Kinks Are the Village Green Preservation Society -albumin Manner-Euroopan- sekä Uuden- Seelannin-painoksella, joka erosi sisällöltään Britannian- ja Yhdysvaltain- painoksista. Se oli levyn kuudes raita päättäen A-puolen. === Kappaleet singlellä === A-puoli # B-puoli # * * === Listasijoitukset === Valtio Lista Korkein sijoitus Listaviikot Nousu listalle Lähde 6\. 6 27.7.1968 Melody Maker 10. 1968 New Zealand Top 20 11. 5 20.9.1968 Record Retailer 12. 10 20.7.1968 NME 14. 1968 16\. 4 31.8.1968 17\. elokuu 1968 28\. viikko 31/1968 == Muut versiot == Tunnetuin kappaleesta tehty cover-versio on Kirsty MacCollin levytys, joka ylsi vuonna 1989 Britanniassa listasijalle kaksitoista. Myös Petula Clark (1969) ja Elvis Costello (1991) ovat tehneet siitä oman version. Suomenkielisen version ”Mies” levytti vuonna 1989 Clifters-yhtye. Tekstin oli kirjoittanut Jaana Rinne. == Lähteet == Luokka:The Kinksin kappaleet Luokka:Vuoden 1968 kappaleet
Piru irti

Piru irti (American Gothic) oli yhdysvaltalainen television kauhusarja, jonka on käsikirjoittanut Shaun Cassidy ja tuottajana toimi Sam Raimi. Sarjaa tehtiin vain yksi esityskausi, jonka ensiesitys oli CBS-kanavalla 22. syyskuuta 1995 – 11. heinäkuuta 1996. Sarja esitettiin myös Suomessa ja sen ensiesitys oli MTV3-kanavalla 3. kesäkuuta 1997. Sarjan pääosissa olivat Gary Cole, Paige Turco ja Lucas Black. Se sijoittuu fiktiiviseen Trinityn kaupunkiin Etelä-Carolinassa, jonka seriffinä toimii Colen esittämä paha Lucas Buck. == Lähteet == Luokka:1990-luvun yhdysvaltalaiset kauhusarjat Luokka:CBS:n televisio-ohjelmat
Kurjuuvven valssi

Kurjuuvven valssi on kuopiolaisen metalliyhtye Verjnuarmun ensimmäinen singlejulkaisu. == Kappaleet == # # ==Kokoonpano== * Musta Savo – rummut, örinälaulu * Woema – bassokitara * Puijon Perkele – puhdas laulu * Savon Surma – kitara, örinälaulu * Viitakemies – kitara, taustalaulu === Muut tekijät === * Janne Tolsa – tuottaja, äänittäjä * Petteri Ruotsalainen – tuottaja, äänittäjä * Kimmo Perkkiö – miksaaja, masteroija * Tarmo Luostarinen – grafiikka * Timo Kokko – kansikuvamaalaus ==Lähteet== == Aiheesta muualla == * Yhtyeen kotisivu * Luokka:Vuoden 2005 kappaleet Luokka:Verjnuarmun kappaleet